**SKRAĆENI ZAPISNIK**

sa 4. sjednice Općinskog vijeća Općine Petrovsko održane 15. rujna 2025. godine, u prostorijama Općine Petrovsko.

Započeto u 18,56 sati.

Nazočni članovi Općinskog vijeća:

1. Stjepan Krklec
2. Tanja Frljužec
3. Mario Škrnjug
4. Franjo Zrinščak
5. Stjepan Leljak
6. Antonio Hršak
7. Davor Bešenski
8. Mladen Šerek

Uz vijećnike sjednici je prisustvovala općinska načelnica Valentina Presečki.

Sjednici nisu prisustvovali: Željko Vučilovski i Filip Križnik koji su svoje izostanke opravdali.

Cjelokupan tijek rasprave je sniman, a snimak pohranjen u Jedinstvenom upravnom odjelu Općine Petrovsko.

Predsjednik vijeća, Davor Bešenski, pozdravio je sve prisutne, zahvalio se na odazivu, te konstatirao da sjednici prisustvuje dovoljan broj vijećnika (od 10 nazočno 8 vijećnika), da se ista može održati, te se mogu donositi pravovaljane odluke i drugi akti.

Predsjednik vijeća - Dnevni red i materijale za današnju sjednicu primili ste putem elektroničke pošte.

Vijećnik Stjepan Krklec zamolio je da mu se materijali za sjednicu printaju.

Predsjednik vijeća dao je predloženi dnevni red dao na usvajanje:

Tko je: ZA: 8 (osam)

PROTIV: 0 (nitko)

SUZDRŽAN: 0 (nitko)

Konstatirao je da je vijeće jednoglasno utvrdilo sljedeći:

DNEVNI RED:

1. Usvajanje skraćenog zapisnika sa 2. sjednice Općinskog vijeća Općine Petrovsko održane 04. srpnja 2025. godine
2. Usvajanje skraćenog zapisnika sa 3. (elektroničke) sjednice Općinskog vijeća Općine Petrovsko održane 21. srpnja 2025. godine
3. Donošenje Odluke o prihvaćanju financijskog izvješća DVD-a Petrovsko za 2024. godinu (dopuna izvješća DVD-a)
4. Donošenje Odluke o osnivanju Odbora za odlikovanja i priznanja
5. Polugodišnji izvještaj o izvršenju Proračuna Općine Petrovsko od 01. 01. 2025. do 30. 06. 2025. godine
6. Usvajanje Izvješća o provedbi programa: razvojni, sport, kultura i socijalni za razdoblje od 01. 01. 2025. do 30. 06. 2025. godine

b) Usvajanje Obrazloženja (Bilješke) uz Polugodišnji izvještaj o izvršenju Proračuna Općine Petrovsko za razdoblje od 01. 01. 2025. do 30. 06. 2025. godine

1. Polugodišnje izvješće o radu načelnice Općine Petrovsko za razdoblje od 09. lipnja-30. lipnja 2025. godine
2. Donošenje Odluke o početku provedbe postupka savjetovanja s javnošću o Odluci o visini grobnih usluga i naknada na Mjesnom groblju Petrovsko
3. Prihvaćanje dijela Izvješća o obavljenoj provjeri provedbe naloga i preporuka danih u reviziji učinkovitosti Upravljanje komunalnom infrastrukturom u jedinicama lokalne samouprave na području Krapinsko-zagorske županije koji se odnosi na Općinu Petrovsko
4. Pitanja i prijedlozi

TOČKA 1.

Usvajanje skraćenog zapisnika sa 2. sjednice Općinskog vijeća Općine Petrovsko održane 04. srpnja 2025. godine

Predsjednik vijeća - zapisnik ste primili u materijalima za današnju sjednicu.

Ima li primjedbi na zapisnik? Primjedbi nije bilo.

Predsjednik Vijeća dao je Skraćeni zapisnik sa 2. sjednice na glasanje:

Tko je: ZA: 8 (osam)

PROTIV: 0 (nitko)

SUZDRŽAN: 0 (nitko)

Predsjednik vijeća konstatirao je da je Općinsko vijeće jednoglasno donijelo sljedeći

Z A K L J U Č A K

Usvaja se Skraćeni zapisnik sa 2. sjednice Općinskog vijeća Općine Petrovsko održane 04. srpnja 2025. godine, u tekstu koji se prilaže zapisniku i čini njegov sastavni dio.

TOČKA 2.

Usvajanje skraćenog zapisnika sa 3. (elektroničke) sjednice Općinskog vijeća Općine Petrovsko održane 21. srpnja 2025. godine

Predsjednik vijeća - zapisnik ste primili u materijalima za današnju sjednicu.

Ima li primjedbi na zapisnik? Primjedbi nije bilo.

Predsjednik Vijeća dao je Skraćeni zapisnik sa 3. sjednice na glasanje:

Tko je: ZA: 8 (osam)

PROTIV: 0 (nitko)

SUZDRŽAN: 0 (nitko)

Predsjednik vijeća konstatirao je da je Općinsko vijeće jednoglasno donijelo sljedeći

Z A K L J U Č A K

Usvaja se Skraćeni zapisnik sa 3. (elektroničke) sjednice Općinskog vijeća Općine Petrovsko održane 21. srpnja 2025. godine, u tekstu koji se prilaže zapisniku i čini njegov sastavni dio.

TOČKA 3.

Donošenje Odluke o prihvaćanju financijskog izvješća DVD-a Petrovsko za 2024. godinu

(dopuna izvješća DVD-a)

Predsjednik vijeća je obavijestio vijećnike da su u materijalima dobili Obrazloženje DVD-a i sve račune.

Predsjednik je otvorio raspravu.

Rasprave nije bilo, pa je predsjednik vijeća dao Odluku o prihvaćanju financijskog izvješća DVD-a Petrovsko za 2024. godinu, na glasanje:

Tko je : ZA: 8 (osam)

PROTIV: 0 (nitko)

SUZDRŽAN: 0 (nitko)

Predsjednik je konstatirao da je Odluka o prihvaćanju financijskog izvješća DVD-a Petrovsko za 2024. godinu, donijeta jednoglasno ( 8 ZA ), u tekstu koji se prilaže zapisniku i čini njegov sastavni dio, a objavit će se u „Službenom glasniku Krapinsko-zagorske županije“.

TOČKA 4.

Donošenje Odluke o osnivanju Odbora za odlikovanja i priznanja

Predsjednik vijeća iznio je prijedlog Odluke o osnivanju Odbora za odlikovanja i priznanja u sastavu:

1. ANTONIO HRŠAK, za predsjednika

2. MIRJANA FRLJUŽEC, za članicu

3. FRANJO HORVAT, za člana

Predsjednik je otvorio raspravu.

Rasprave nije bilo, pa je predsjednik vijeća dao Odluku o osnivanju Odbora za odlikovanja i priznanja, na glasanje:

Tko je : ZA: 8 (osam)

PROTIV: 0 (nitko)

SUZDRŽAN: 0 (nitko)

Konstatirao je da je Općinsko vijeće jednoglasno donijelo, sljedeću

O D L U K U

O OSNIVANJU ODBORA ZA ODLIKOVANJA I PRIZNANJA

Osniva se Odbor za odlikovanja i priznanja Općinskog vijeća Općine Petrovsko u sastavu:

1. ANTONIO HRŠAK, za predsjednika
2. MIRJANA FRLJUŽEC, za članicu
3. FRANJO HORVAT, za člana
4. Zadatak Odbora je utvrđen Odlukom o odlikovanjima i priznanjima.

1. Ova Odluka stupa na snagu osmog dana od dana objave u «Službenom glasniku Krapinsko-zagorske županije».
2. Danom stupanja na snagu ove Odluke prestaje važiti Odluka o osnivanju Odbora za odlikovanja i priznanja (“Službeni glasnik Krapinsko-zagorske županije” broj 35/21.).

TOČKA 5.

Polugodišnji izvještaj o izvršenju Proračuna Općine Petrovsko od 01. 01. 2025. do 30. 06. 2025. godine

a) Usvajanje Izvješća o provedbi programa: razvojni, sport, kultura i socijalni za razdoblje od 01. 01. 2025. do 30. 06. 2025. godine

b) Usvajanje Obrazloženja (Bilješke) uz Polugodišnji izvještaj o izvršenju Proračuna Općine Petrovsko za razdoblje od 01. 01. 2025. do 30. 06. 2025. godine

Predsjednik vijeća napomenuo je da je o ovoj točki dnevnog reda raspravljao i Odbor za financije i proračun.

Predsjednica Odbora za financije i proračun, Tanja Frljužec, izjavila je kako je Odbor razmotrio predloženi izvještaj i da nije bilo nikakvih primjedbi. Također, naglasila je da je Odbor prihvatio izvještaj te da je bio kvorum.

Predsjednik vijeća otvorio je raspravu.

U raspravi su sudjelovali vijećnik Stjepan Krklec i načelnica Valentina Presečki.

Nakon provedene rasprave, predsjednik vijeća dao je Polugodišnji izvještaj o izvršenju Proračuna Općine Petrovsko od 01. 01. 2025. do 30. 06. 2025. godine, sa pratećim programima: razvojni, socijalni, kultura i sport, za razdoblje od 01. 01. 2025. do 30. 06. 2025. godine, na glasanje:

Tko je: ZA: 8 (osam)

PROTIV: 0 (nitko)

SUZDRŽAN: 0 (nitko)

Predsjednik Vijeća konstatirao je da je Polugodišnji izvještaj o izvršenju Proračuna Općine Petrovsko od 01. 01. 2025. do 30. 06. 2025. godine, sa pratećim programima: razvojni, socijalni, kultura i sport, za razdoblje od 01. 01. 2025. do 30. 06. 2025. godine, donijet jednoglasno (8 ZA), u tekstu koji se prilažu zapisniku i čini njegov sastavni dio, a objavit će se u "Službenom glasniku Krapinsko-zagorske županije“.

TOČKA 6.

Polugodišnje izvješće o radu načelnice Općine Petrovsko za razdoblje od 09. lipnja-30. lipnja 2025. godine

Načelnica Valentina Presečki dala je obrazloženje.

Predsjednik je otvorio raspravu.

Rasprave nije bilo, pa je Općinsko vijeće jednoglasno donijelo sljedeći

Z A K L J U Č A K

Prima se na znanje Polugodišnje izvješće o radu načelnice Općine Petrovsko za razdoblje od 09. lipnja 2025. – 30. lipnja 2025. godine

TOČKA 7.

Donošenje Odluke o početku provedbe postupka savjetovanja s javnošću o Odluci o visini grobnih usluga i naknada na Mjesnom groblju Petrovsko

Načelnica Valentina Presečki dala je obrazloženje.

Predsjednik je otvorio raspravu.

U raspravi su sudjelovali vijećnik Stjepan Krklec i načelnica Valentina Presečki.

Nakon provedene rasprave, predsjednik vijeća dao je Odluku o početku provedbe postupka savjetovanja s javnošću o Odluci o visini grobnih usluga i naknada na Mjesnom groblju Petrovsko, na glasanje:

Tko je : ZA: 8 (osam)

PROTIV: 0 (nitko)

SUZDRŽAN: 0 (nitko)

Predsjednik je konstatirao da je jednoglasno (8 ZA), donijeta Odluka o početku provedbe postupka savjetovanja s javnošću o Odluci o visini grobnih usluga i naknada na Mjesnom groblju Petrovsko, u tekstu koji se prilaže zapisniku i čini njegov sastavni dio, a objavit će se u "Službenom glasniku Krapinsko-zagorske županije“.

TOČKA 8.

Prihvaćanje dijela Izvješća o obavljenoj provjeri provedbe naloga i preporuka danih u reviziji učinkovitosti Upravljanje komunalnom infrastrukturom u jedinicama lokalne samouprave na području Krapinsko-zagorske županije koji se odnosi na Općinu Petrovsko

Predsjednik je otvorio raspravu.

U raspravi su sudjelovali vijećnik Stjepan Krklec i načelnica Valentina Presečki.

Nakon provedene rasprave, predsjednik vijeća je dao dio Izvješća o obavljenoj provjeri provedbe naloga i preporuka danih u reviziji učinkovitosti Upravljanje komunalnom infrastrukturom u jedinicama lokalne samouprave na području Krapinsko-zagorske županije koji se odnosi na Općinu Petrovsko, na glasanje:

Tko je : ZA: 8 (osam)

PROTIV: 0 (nitko)

SUZDRŽAN: 0 (nitko)

Predsjednik je konstatirao da je jednoglasno (8 ZA), prihvaćen dio Izvješća o obavljenoj provjeri provedbe naloga i preporuka danih u reviziji učinkovitosti Upravljanje komunalnom infrastrukturom u jedinicama lokalne samouprave na području Krapinsko-zagorske županije koji se odnosi na Općinu Petrovsko, u tekstu koji se prilaže zapisniku i čini njegov sastavni dio, a objavit će se u "Službenom glasniku Krapinsko-zagorske županije“.

TOČKA 9.

Pitanja i prijedlozi

Predsjednik vijeća Davor Bešenski otvorio je raspravu.

Vijećnik Stjepan Krklec upitao je u kojoj je fazi izmjena prostornog plana. Obavijestio je da je u trećem mjesecu bio u Ministarstvu znanosti, obrazovanja i mladih, te je dobio informacije oko financiranja izgradnje vrtića, te da Općina mora imati osigurano zemljište. Dodaje da bi zemljište nasuprot vatrogasnog doma i zemljište kraj „Rastambeka“ trebalo proglasiti društvenim interesom u prostornom planu i otkupiti.

Načelnica Valentina Presečki vijećniku je odgovorila da se na tome radi te da je vrtić u planu, a s konzultantom se već razrađuju smjernice. Što se tiče prostornog plana, pročelnik je rekao da će uskoro početi s pripremama. Postupak dugo traje, jer je potrebno ishoditi dozvole i obavijestiti sva nadležna tijela.

Vijećnik Stjepan Krklec dao je prijedlog da se podnese zahtjev Županiji kako bi prostorni plan izradio županijski ured za prostorno planiranje. Županija može financirati 50%, na isti način su provedene IV. izmjene i dopune PPUOP.

Vijećnik Mladen Šerek predložio je da se uputi zahtjev Županiji za zamjenu golova i mreža na igralištu kod škole zbog njihovog lošeg stanja.

Predsjednik vijeća, Davor Bešenski upitao je da li ima još pitanja, pitanja nije bilo, pa je zatvorio raspravu, zahvalio se na odazivu, te zaključio sjednicu.

Dovršeno u 19,19 sati.

PREDSJEDNIK OPĆINSKOG VIJEĆA

ZAPISNIČAR: OPĆINE PETROVSKO

Darija Frljužec Davor Bešenski